钦定古今图书集成/理学汇编/学行典/第023卷 > 皇极经世心易发微四 > 《四象说》
## 钦定古今图书集成/理学汇编/学行典/第023卷 > 皇极经世心易发微四 > 《四象说》

夫四象者，元会运世也。以千为元，百为会，十为运，零
为世。太岁者，又四象之纪纲也。故太岁斡运四时，犹
人君之统驭百辟也。其理以年《干》为主，以数为宾。一
数之内，或晴《艮》《坎》《兑》相连，微晴微雨。《震》为雷，春夏重
见，主有雷声，《震》《离》相接，雷电交作，《震》《兑》相冲亦然。二
《兑》逢一震风雨来，《巽》为风，重见大风主晴，遇《坤》《艮》为
扫退，阴云亦晴。冬遇坎兑则为雨雪。春夏见《离》，风和
日暖。离为火，重见主晴，单见亦然。《艮》《坎》相接则阴晦，
坎离相接亦然。坤为地，久雨则晴，久晴则雨。重坤主
阴云，《兑》《坎》在中，风雨交作，虽晴亦不明朗，虽阴亦无
雨泽。空缺多晴，带合多雨，兑坎遇缺反雨，干离遇缺
反晴。冬前重《坎》多晴明，冬后重《坎》多雨雪，千百合《离》，
十零合《干》，亦主晴明，得离骤晴，得坎骤雨，内外合离
则晴，内外合《坎》则雨。如得一千六百二十四数，以一
合六成七为上卦，以二合四成六为下卦。又以一、六、
七、二、四、六分为六爻，上二爻为天，中二爻为人、为物，
下二爻为地。先以上爻断何日晴，何日雨，次看中二
爻，万物得雨，旸何方“熟？何方损？”又看下二爻为土数、
金数，生克何如。天爻水地爻土，则易雨易晴；天水地
金，则雨未止。金能生水，木盛生火，以类推之，自无不
验。大凡节前三日，不可推天，节后三日，不可推地。盖
天地节序之气未定，故不可轻易推之。